കബാബ് ചതിച്ചു ഗയ്സ്! ISIS തീവ്രവാദിയെ പോലീസ് പൊക്കിയതിങ്ങനെ! ഭക്ഷണത്തോടുള്ള അമിതമായ താല്പര്യം പലപ്പോഴും ആളുകളെ വലിയ ആപത്തിലേക്കായിരിക്കും കൊണ്ടെത്തിക്കുക. അമിത ഭാരം തുടങ്ങി മറ്റു ആരോഗ്യ പ്രശ്നങ്ങള്ക്കു പുറമേ പലപ്പോഴും അഴിയെണ്ണാന് വരെ ഭക്ഷണ ഭ്രമം കാരണമാകുമെന്നാണ് സമീപ കാലത്ത് നടന്ന ചില സംഭവങ്ങള് തെളിയിക്കുന്നത്. പോലീസ് കുറേകാലമായി അന്വേഷിച്ച് കൊണ്ടിരിക്കുന്ന 30 വയസ്സുകാരനായ അബ്ദുല് മജീദ് അബ്ദുല് ബാരി എന്ന ഐസിസ് തീവ്രവാദിയുടെ അറസ്റ്റാണ് ഇപ്പോള് ചര്ച്ചയായിരിക്കുന്നത്. ദി മിറര് പ്രസിദ്ധീകരിച്ച റിപ്പോര്ട്ട് അനുസരിച്ച് കബാബ് കഴിച്ചത് കാരണമായി ബ്രിട്ടീഷ് വംശജനായ ഇദ്ദേഹം നന്നായി ഭാരം കൂടിയിരുന്നു. ഐസിസ് അംഗമായ ഇദ്ദേഹം തന്റെ അസൈന്മെന്റിന്റെ ഭാഗമായിട്ടായിരുന്നു സ്പെയ്നില് എത്തിയത്. കബാബ് ഓര്ഡര് ചെയ്യുന്നതിനിടെയാണ് സ്പാനിഷ് പോലീസ് അദ്ദേഹത്തെ അറസ്റ്റ് ചെയ്തത് എന്നതാണ് ശ്രദ്ധേയം.2013 ല് സിറിയയിലേക്ക് പോകുന്നതിന് മുന്പ് അബ്ദുല് മാജിദ് അബ്ദുല് ബാരി ഒരു റാപ് ഗായകനായിരുന്നു. സിറിയയില് കുറച്ച് വര്ഷം ചെലവഴിച്ച് ശേഷമാണ് അദ്ദേഹം സ്പെയ്നിലെ അല്മേരിയിലെത്തിയത്. സ്പെയ്ന് പോലീസിന്റെ രഹസ്യന്വേഷണ വിഭാഗത്തിന് അദ്ദേഹം രാജ്യത്തെത്തിയെന്ന് വിവരം ലഭിച്ചിരുന്നുവെങ്കിലും കണ്ടെത്താന് കഴിഞ്ഞിരുന്നില്ല. എന്നാല്, കുറ്റവാളിയുടെ കബാബിനോടുള്ള ഇഷ്ടം പോലീസിന് തങ്ങളിടെ ജോലി എളുപ്പത്തിലാക്കി കൊടുത്തു.സംഭവത്തെ കുറിച്ച് സ്പാനിഷ് പത്രമാണ് എല് പെയ്സ് റിപ്പോര്ട്ട് ചെയ്തിരിക്കുന്നതിങ്ങനെയാണ്, 2020 ഏപ്രില് 15 ന് രാത്രി 10. 46 ന് ബാരിയുടെ സുഹൃത്ത് അബ്ദു റസാഖ് സിദ്ദീഖി ദി കബാബ് ഷോപ്പില് നിന്ന് അദ്ദേഹത്തിന് വേണ്ടി കബാബ് ഓര്ഡര് ചെയ്തിരുന്നു. അത് കഴിഞ്ഞ് അഞ്ച് ദിവസം കഴിഞ്ഞാണ് ബാരിയെ പോലീസ് അറസ്റ്റ് ചെയ്തത്.ആദ്യ ഓര്ഡര് കഴിഞ്ഞ് രണ്ടാം ദിവസം രാത്രി പത്ത് മണിക്ക് മാക്രോ ഡോണറില് നിന്നും കബാബ് തന്നെ ഓര്ഡര് ചെയതതായി പോലീസ് കണ്ടെത്തി. മൂന്നാം ദിവസം ഏപ്രില് 18 ന് ഉച്ചക്ക് 2.48 യൂബര് ഈറ്റ്സ് വഴി ഭക്ഷണം ഓര്ഡര് ചെയതതായും പോലീസ് കണ്ടെത്തി. അല്മേരി പോലീസ് ഇദ്ദേഹത്തിന്റെ ലോക്കേഷന് ട്രാക്ക് ചെയ്യുകയും ഇതേ തുടര്ന്ന് പോലീസ് അദ്ദേഹത്തെ അറസ്റ്റ് ചെയ്യുകയുമായിരുന്നു. ഒരു പോലീസ് ഉദ്യോഗസ്ഥന് അദ്ദേഹത്തിന്റെ ചെവി തിരിച്ചറിഞ്ഞതാണ് അറസ്റ്റില് നിര്ണായകമായതെന്ന് റിപ്പോര്ട്ടുകള് പറയുന്നു.ബാരിക്ക് പുറമെ അദ്ദേഹത്തിന്റെ രണ്ട് സഹായികളെയും പോലീസ് കസ്റ്റഡിയില് എടുത്തിട്ടുണ്ട്. കൂടാതെ 43000 പൗണ്ട് മൂല്യമുള്ള ബിടികോയിനുകളും പോലീസ് അവരുടെ ശേഖരത്തില് നിന്ന് കണ്ടെത്തി. നിലവില് മാഡ്രിഡിനടുത്തുള്ള ഡോട്ടോ ഡേല് റിയല് പ്രിസണില് താമസിപ്പിച്ചിരിക്കുകയാണ് ബാരിയെ. കുപ്രസിദ്ധ തീവ്രവാദിയായ ആദില് അബ്ദുല് ബാരിയുടെ മകനാണ് ഇദ്ദേഹം. ആഫ്രിക്കയില് ബോംബ് സ്ഫോടനത്തില് 200 പേരെ കൊന്ന കുറ്റത്തിന് ജയില് ശിക്ഷ അനുഭവിക്കുകയാണ് അദ്ദേഹം.